|  |  |  |
| --- | --- | --- |
| Republika SlovenijaOBČINA ZAGORJE OB SAVICesta 9. avgusta 5 1410 Zagorje ob Savi |  | tel.: 03 56 55 700fax: 03 56 64 011www.zagorje.siobcina.zagorje@zagorje.si |

**OBČINSKI SVET**

Številka : 900-29/2011

Datum : 21.04.2011

#

**Z A P I S N I K**

4. seje Občinskega sveta Občine Zagorje ob Savi, ki je bila v ponedeljek, 21. 4. 2011, ob 17.00 uri, v sejni sobi Gasilskega društva Zagorje – mesto, Kidričeva 11a.

**Prisotni:** **ZGN** **-** Marija Ribič, Simona Klukej, Rudi Medved, Anica Režun, Iztok Živko, Marjana Mlinarič Pikelj, Marjan Kovač, Nina Vrhovnik, Gregor Brinjevec, Štefka Suša, Samo Vrtačnik, Franci Kukovica; **DeSUS** **-** Amalija Kuder, Irena Medvešek, **SD -** Tea Juratovec, Matjaž Pokorn, **SDS -** Janez Vidmar, Janez Černi, **ZARES -** Gašper Kropivšek, **SLS -** Slavko Jelševar, **NSi -** Andrej Dolšina, **DEAN HOLC IN LISTA MOJA DOLINA -** Dean Holc, **SAMOSTOJNI KANDIDAT -** Mitja Drobež

**Ostali prisotni:** Branko Omahne, direktor občinske uprave, Irena Drašlar, vodja oddelka za splošne zadeve, Tatjana Podbregar, vodja oddelka za okolje in prostor, Jelena Mlakar, vodja oddelka za javne finance, Ivo Vrtačnik, vodja oddelka za gospodarske javne službe, Albin Pražnikar, predstavnik nadzornega odbora Občine Zagorje ob Savi; Sandi Grčar, direktor JP Komunala Zagorje d.o.o., (k 4.točki), Sebastijan Zmrzlak, vodja MIR Zasavje (k 5. točki), novinarji.

**Župan** je nato v skladu s 30. členom poslovnika občinskega sveta predlagal v sprejem zapisnika 3. seje občinskega sveta, z dne 28.2. 2011.

Člani občinskega sveta so zapisnik **soglasno** sprejeli.

**Župan Matjaž Švagan** je nato predlagal potrditev naslednjega **dnevnega reda**:

1. Pobude in vprašanja članov občinskega sveta

2. Poročilo o izvajanju tekočih aktivnosti v Občini Zagorje ob Savi

3. Predlog Odloka o zaključnem računu proračuna Občine Zagorje ob Savi za leto 2010 **–**

 **SKRAJŠANI POSTOPEK**

4. Obravnava poslovnih poročil za leto 2010 :

* Stanovanjsko podjetje Zagorje ob Savi, d.o.o.;
* Javno podjetje Komunala Zagorje ob Savi, d.o.o.;

5. Obravnava in seznanitev z Letnim poročilom o delu Medobčinskega inšpektorata in

 redarstva Zasavje v občini Zagorje ob Savi za leto 2010

6. Predlog štiriletnega plana vzdrževanja kolektivnih objektov, občinskih cest in javne

 razsvetljave v Občini Zagorje ob Savi za obdobje 2011 - 2014

7. Predlog Odloka o spremembah Odloka o gospodarskih javnih službah v Občini Zagorje ob

 Savi – SKRAJŠANI POSTOPEK

8. Predlog Odloka o spremembah Odloka o preoblikovanju Javnega komunalnega podjetja

 Zagorje ob Savi, p.o. v družbo z omejeno odgovornostjo (d.o.o.) z enim družbenikom –

 SKRAJŠANI POSTOPEK

9. Predlog Odloka o preoblikovanju Javnega komunalnega podjetja Zagorje ob Savi, p.o. v

 družbo z omejeno odgovornostjo (d.o.o.) z enim družbenikom – uradno prečiščeno

 besedilo (UPB1) - SKRAJŠANI POSTOPEK

10.Predlog Odloka o spremembah in dopolnitvah Odloka o ravnanju s komunalnimi odpadki

 v Občini Zagorje – SKRAJŠANI POSTOPEK

11.Predlog Odloka o ravnanju s komunalnimi odpadki v Občini Zagorje ob Savi – uradno

 prečiščeno besedilo (UPB1) **- SKRAJŠANI POSTOPEK**

12.Predlog Pravilnika o spremembah in dopolnitvah Pravilnika o tarifnem sistemu

 ravnanja s komunalnimi odpadki in Priloge pravilnika o višini tarifnih postavk – cenika za

 obračun storitev ravnanja s komunalnimi odpadki v občini Zagorje ob Savi

13.Predlog okvirnega programa dela Občinskega sveta Občine Zagorje ob Savi za leto 2011

Člani občinskega sveta so dnevni red **SOGLASNO** sprejeli.

**K 1. točki**

**Pobude in vprašanja članov občinskega sveta**

**Župan Matjaž Švagan** je dejal, da je prispela pobuda članice občinskega sveta **z liste Desus**, **Amalije Kuder.**

**Amalija Kuder** je nato obrazložila svojo pobudo in sicer, da je bila obveščena in se tudi sama o tem prepričala, da na Ruardiju nastaja odlagališče gradbenih odpadkov med katerimi je tudi azbestna kritina, zato je poslala pobudo v upanju, da bo čimprejšnje ukrepanje. Pisni odgovor Oddelka za gospodarske javne službe je že dobila, vendar se v celoti z njim ne more strinjati in sicer z stavkom : »zaradi velikosti območja nikakor ne moremo zagotoviti eventuelnega nekontroliranega odlaganja odpadkov nepooblaščenih oseb tudi v prihodnje«. S tem se ne strinja, ker imamo za to pristojne inšpekcijske službe in to področje sodi tudi v delovno področje redarjev. Z doslednim delom teh služb bi se dalo tudi to preprečevat.

**Župan** se je zahvalil za pobudo in dejal, da je Občina Zagorje pred kratkim dobila to območje v upravljanje, Evropark bo v prihodnje dobil novo vsebino, v nekaj letih bomo dobili vzorčen park, ki bo namenjen vsem generacijam.

V nadaljevanju je **župan** pojasnil, da je predsednik sveta KS Čemšenik in član občinskega sveta Mitja Drobež dal pripombe na novo asfaltirani del ceste proti Čemšeniku. Župan je zato imenoval komisijo, ki bo pisno pripravila poročilo o kvaliteti izvedenih del in sicer do konca maja.

**Mitja Drobež**, **samostojni kandidat** je pojasnil svoje stališče.

Drugih pobud in vprašanj ni bilo.

**K 2. točki**

**Poročilo o izvajanju tekočih aktivnosti v Občini Zagorje ob Savi**

**Župan Matjaž Švagan** je uvodoma dejal, da so razmere v občini idealne, vzorčne v slovenskem prostoru in da z optimizmom zremo v izvajanje proračuna 2011. Nato je nanizal naslednje informacije v zvezi z izvajanjem tekočih aktivnosti v občini :

* Občina se je prijavila na razpis z investicijo obnove OŠ Toneta Okrogarja s prizidkom;
* na področju predšolske vzgoje je bil sprejet pravilnik o sprejemu otrok v vrtec, pripravljajo se začasno trije oddelki vrtca v bivših prostorih podjetja Fori;
* na Cesti Borisa Kidriča se že izvajajo gradbena dela;
* v proračunu za 2011 je bila predvidena sanacija mostu pri IGM, a je prišlo do problemov zaradi neurejenega lastništva, zato bo potrebno z investicijo počakati. Občina bo na razpis SVLR za sofinanciranje projektov po 23. členu Zakona o financiranju občin tako prijavila tri projekte in sicer :
1. Ureditev infrastrukture »Dolinarjev travnik v Zagorju«.
2. Ureditev infrastrukture na Polju v Zagorju
3. Sanacija in ureditev področja pod Okrogarjevo kolonijo

 Za te projekte se bodo pripravili Dokumenti identifikacije investicijskih programov, kar

 mora kot sklep potrdit tudi občinski svet;

* župan je sprejel povabilo direktorja družbe Lafarge Cement Trbvolje. Srečanje je potekalo na Občini Zagorje, kjer sta predstavila svoja videnja za prihodnost. Župan je povedal, da naj bo začrtana nova pot od začetka pridobivanja okoljevarstvenega dovoljenja, upošteva naj se mnenje varuhinje človekovih pravic, da naj se upošteva tako medicinska kot hidrometeorološka stroka in naj se celovito dovoljenje obnovi. Predstavniku cementarne je povedal še, da občina ne bo sprejemala rente iz naslova sežiganja odpadkov;
* v sanacijo posledic septembrskih poplav je občina vložila okoli 1 mio € sredstev, posamezni občani, ki so imeli v času poplav poškodovane nepremičnine bodo sredstva dobili direktno s strani države;
* v mesecu juniju bo prva obravnava na Okrajnem sodišču v Trbovljah v zvezi z zahtevo svojcev pokojnega dr. Janeza Drnovška za odstranitev njegovega kipa v mestnem parku, kajti sin Jaša se z mediacijo ni strinjal;

Razprave ni bilo.

Člani so z **SOGLASNO** sprejeli naslednji

**SKLEP**:

1. Občinski svet Občine Zagorje ob Savi potrjuje naslednje Dokumente identifikacije investicijskih programov oziroma investicije, ki jih bo v letu 2011 prijavila na poziv SVLR po 23. členu Zakona o financiranju občin :
2. Ureditev infrastrukture »Dolinarjev travnik v Zagorju«
3. Ureditev infrastrukture na Polju v Zagorju
4. Sanacija in ureditev področja pod Okrogarjevo kolonijo .

**K 3. točki**

**Predlog Odloka o zaključnem računu proračuna Občine Zagorje ob Savi za leto 2010**

Po uvodni obrazložitvi predloga odloka o zaključnem računu **vodje oddelka za finance, Jelene Mlakar,** je sledila razprava.

**Albin Pražnikar** je v imenu **nadzornega odbora** podal poročilo o zaključnem računu in sprejeti sklep, ki se glasi:

1. Nadzorni odbor pozitivno ocenjuje izvajanje proračuna Občine Zagorje ob Savi v letu 2010, ker je potekalo v skladu s prejetimi višinami proračunskih postavk in v skladu z razpoložljivimi sredstvi, dokaz temu je v bilanci prihodkov in odhodkov izkazan proračunski presežek v višini 537.224€, ki skupaj s presežkom računa finančnih terjatev in naložb pokriva vse obveznosti, ki jih je imela občina v letu 2010 iz naslova odplačil kreditov v računu financiranja. Proračunski presežek leta 2010 in stanje sredstev na računu preteklih let v skupni višini 1.637.526,00€ predstavlja za občino Zagorje ob Savi dobro osnovo za uspešno poslovanje tudi v letu 2011. Zaključni račun proračuna za leto 2010 izkazuje, da se občina kljub planirani zadolžitvi ni dolgoročno zadolževanja, vse obveznosti iz naslova obstoječe zadolžitve pa je odplačevala redno, na rok zapadlosti, prav tako je vse svoje obveznosti plačevala v skladu s plačilnimi roki, realizacija vseh prihodkov občine Zagorje ob Savi je glede na plan oziroma rebalans proračuna 94%, delež realiziranih odhodkov glede načrtovane pa je 82%, kar rezultira v proračunskem presežku. Nižja realizacije dohodkov je posledica izpada oz. prestavitve v naslednje proračunsko leto nekaterih večjih investicijskih projektov, tudi finančna realizacija projektov vseh odhodkov v Občini Zagorje ob Savi je bila glede na načrt razvojnih programov 2010-2013 dovolj visoka in se je gibala nekje med 60-80%. Vseh prerazporeditev pravic porabe med proračunskimi postavkami je bilo v letu 2010 opravljenih v višini 1.416.929,00€. Vse prerazporeditve so bile opravljene v okviru omejitev. Občina Zagorje ob Savi je v letu 2010 porabila vsa razpoložljiva sredstva proračunskega sklada rezerv in sicer za saniranje posledic naravnih in ekoloških nesreč. Nadzorni odbor ocenjuje, da je skupen obseg prevzetih obveznosti in naslova tekočih in investicijskih dohodkov in transferjev v breme proračuna v naslednjih let dokaj visoki, vendar nižji kot dovoljuje 6. člen Odloka o proračunu Občine Zagorje ob Savi za leto 2010, gledano strukturno pa gre za večji del za pred obremenitve iz naslova podpisanih pogodb, ki bodo opravljane in fakturirane v letu 2011. Upoštevajoč vse zgoraj navede ugotovitve nadzorni odbor meni, da so bila proračunska sredstva porabljena namensko, zato predlaga občinskemu svetu, da sprejme predlagani odlok o zaključnem računu proračuna Občine Zagorje ob Savi za leto 2010.

**Župan** se je zahvalil za konstruktivno in strokovno delo in mnenje in dal zaključni račun v obravnavo.

**Janez Vidmar, član občinskega sveta z liste SDS**, je dejal, da se je treba vprašati, ali in zakaj se ne porabijo vsa sredstva, ki smo jih planirali in kako to, da nadzorni odbor nima nobene pripombe na to.

**Slavko Jelševar, član občinskega sveta z liste SLS**, je pohvalil tekstualni del zaključnega računa, ga pa motijo neporabljena finančna sredstva iz posameznih proračunskih postavk, še posebej na področjih, kjer bi se lahko porabila(npr. vzdrževanje cest). Izpostavil je tudi povečanje postavke občinske prireditve. Zanimalo ga je kako so se razporedila sredstva za ekipna državna tekmovanja, glede na to, da so bila vsa sredstva porabljena. Prosil je za odgovor.

**Župan** je dejal, da bo posredovan pisni odgovor v zvezi z porabo finančnih sredstev za ekipna državna tekmovanja. V nadaljevanju se je zahvalil članicam in članom občinskega sveta za podporo pri sprejemu in izvajanju proračuna za preteklo leto ter pri njegovi potrditvi.

Nadaljnje razprave ni bilo.

Člani so z **SOGLASNO** sprejeli naslednji

**SKLEP**:

1. Občinski svet Občine Zagorje ob Savi potrjuje sprejem Zaključnega računa proračuna Občine Zagorje ob Savi za leto 2010.
2. Odlok prične veljati naslednji dan po objavi v Uradnem listu RS.

**K4. točki**

**Obravnava poslovnih poročil za leto 2010:**

* **Stanovanjsko podjetje Zagorje ob Savi, d.o.o.**
* **Javno podjetje Komunala Zagorje ob Savi, d.o.o.**

**Direktor Javnega podjetja Komunala Zagorje, d.o.o., Sandi Grčar**, je podal poročilo o poslovanju podjetja Komunala d.o.o. za leto 2010.

Sledila je razprava.

**Janez Černi, član občinskega sveta z liste SDS**, je dejal, da ga je zmotil komentar, da so za negativni izid poslovanja posameznih enot krive cene, če bi vsi lahko delali na način večkratnega dvigovanja cen in se s tem reševali, bi bilo v Sloveniji precej lepše kot je.

**Mitja Drobež** je imel pripombo na nadzor in rekonstrukcijo cest, ki jih upravlja komunalno podjetje ter na samo delovanje in vodenje podjetja.

**Franci Kukovica, član občinskega sveta z liste ZGN**, je menil, da bi morali tudi sami velikokrat ukrepati in kaj postoriti, ne pa vedno čakati na pomoč komunale.

**Simona Klukej, članica občinskega sveta** **z liste ZARES** se je strinjala s predhodnikom in pohvalila izvajanje zimske službe.

Nadaljnje razprave ni bilo.

Člani občinskega sveta so **soglasno** sprejeli naslednji

**SKLEP**:

1. Občinski svet Občine Zagorje ob Savi je obravnaval in se seznanil s poslovnim poročilom Stanovanjskega podjetja Zagorje, d.o.o. za leto 2010 in nanj ni imel pripomb.

V nadaljevanju je poslovanje **Stanovanjskega podjetja d.o.o**. za leto 2010 predstavil **direktor Gregor Brinjevec**.

**Župan** je izpostavil problem rudniških stanovanj, ki so v upravljanju rudniških hčerinskih družb.

Nadaljnje razprave ni bilo.

Člani so **SOGLASNO** sprejeli naslednji

**SKLEP**:

1. Občinski svet Občine Zagorje ob Savi je obravnaval in se seznanil s poslovnim poročilom javnega podjetja Komunala Zagorje, d.o.o. za leto 2010 in nanj ni imel pripomb.

**K 5. točki**

**Obravnava in seznanitev z Letnim poročilom o delu Medobčinskega inšpektorata in redarstva Zasavja v občini Zagorje ob Savi za leto 2010**

**Sebastijan Zmrzlak, vodja Medobčinskega inšpektorata Zasavja** je uvodoma odgovoril na predhodno zastavljeno vprašanje v zvezi z divjim odlagališčem. Zadevo so odstopili okoljskemu inšpektorju, ker je v njihovi pristojnosti. V nadaljevanju je člane občinskega sveta seznanil z poročilom o delu inšpektorata in redarstva Zasavja.

Sledila je razprava.

**Andrej Dolšina, član občinskega sveta z liste NSi**, je vprašal, kako je ta služba urejena popoldan, ob sobotah, nedeljah in praznikih, kajti v tistem času je največ kršitev in kam se lahko obrne, ko rabi intervencijo.

**Sebastijan Zmrzlak** je pojasnil, da redarska služba ni interventna služba, intervencijska služba je policija, ki ima 20 ali več zaposlenih in se zato v tem primeru je potrebno obračati na njih. V primeru nadzora med vikendom in popoldanskim časom se to izvede kot prijava občinski inšpekciji ali redarstvu oz. policiji, ki bo zadevo zabeležila in odstopila občinski inšpekciji v reševanje. Redarstvo med vikendom ne namerava nadomestiti dela policije.

**Iztok Živko, član občinskega sveta z liste ZGN**, je dejal, da mu ni jasno v zvezi z pooblastili in razliko pristojnosti med redarsko službo in policijo.

Nadaljnje razprave ni bilo.

Člani občinskega sveta so nato **SOGLASNO** sprejeli naslednji

**SKLEP**:

1. Občinski svet Občine Zagorje ob Savi je obravnaval in se seznanil z letnim poročilom Medobčinskega inšpektorata in redarstva Zasavje za leto 2010 in nanj ni imel pripomb.

**K 6. točki**

**Predlog štirletnega plana vzdrževanja kolektivnih objektov, občinskih cest in javne razsvetljave v Občini Zagorje ob Savi za obdobje 2011-2014**

**Ivo Vrtačnik, vodja oddelka za gospodarske javne službe**, je pojasnil, da na osnovi Odloka o občinskih cestah, Odloka o rednem vzdrževanju občinskih javnih cest v občini Zagorje ob Savi in področnih zakonov, pristojni oddelek občinske uprave za ceste dolžan pripraviti štiriletni plan razvoja in vzdrževanja občinskih cest ter vsakoletni Plan vzdrževanja kolektivnih objektov, občinskih cest in javne razsvetljave. Predlagani štiriletni plan vzdrževanja predstavlja osnovo za izdelavo letnega izvedbenega programa, katerega je dolžan pripraviti izvajalec rednega vzdrževanja skupaj s strokovno službo občine, potrdi pa ga župan občine Zagorje ob Savi.

**Odbor za okolje in prostor** je predlog obravnaval in enoglasno sprejel sklep, da ga v predlagani vsebini sprejme, obenem pa poziva župana, da se v letnem izvedenem programu nameni več sredstev za vzdrževanje cest.

Sledila je razprava.

**Janez Vidmar**, je dejal, da iz priloženega gradiva ni razvidno katere objekte vse bomo vzdrževali. V planu ni zagotovljenih sredstev za izgradnjo potrebnih pločnikov, nimamo narejene kolesarske poti iz Izlak do Zagorja, to je potrebno dati še v plan, potrebno je tudi predviditi nakup zemljišča, ki jih mora občina prevzeti ob nakupu določenih zemljišč ob cesti. Še večji problem je, da zelo veliko cest ni odpisanih ali odmerjenih. V plan bo enkrat to potrebno dati in začeti na tem delati.

**Ivo Vrtačnik** je dejal, da ta program narekuje redno vzdrževanje kot obvezno gospodarsko javno službo, vzdrževanje občinskih cest, površine, zelenih površin, javne razsvetljave, investicijski del je v proračunu posebej zajet in so tudi tam namenjena določena sredstva vendar ne v taki meri, da bi zadovoljila vse potrebe v občini.

**Slavko Jelševar** je apeliral na župana naj razmisli o večjem vložku na postavki vzdrževanje cest, ki je bila izpostavljena tudi na odboru za okolje in prostor.

**Mitja Drobež** je v predlogu vzdrževanje cest omenil, da z njim ni zadovoljen in da če se razmere ne bodo izboljšale bodo predlagali zamenjavo odgovornih ljudi.

Nadaljnje razprave ni bilo.

Člani občinskega sveta so nato **SOGLASNO** sprejeli naslednji

**SKLEP**:

1. Občinski svet Občine Zagorje ob Savi je sprejel »Štiriletni plan vzdrževanja kolektivnih objektov, občinskih cest in javne razsvetljave v Občini Zagorje ob Savi za obdobje 2011- 2014«.
2. Štiriletni plan vzdrževanja predstavlja podlago za izdelavo programa, ki mora biti usklajen z višino sredstev opredeljenih v proračunu za leto 2011.

**K 8. točki**

**Predlog Odloka o spremembah Odloka o preoblikovanju Javnega komunalnega podjetja Zagorje ob Savi, p.o. v družbo z omejeno odgovornostjo (d.o.o.) z enim družbenikom**

**Irena Drašlar, vodja oddelka za splošne zadeve je obrazložila,** da se z zaprtjem občinskega odlagališča komunalnih odpadkov, gospodarska javna služba »odlaganje ostankov komunalnih odpadkov« v občini ne izvaja več, komunalni odpadki pa se odvažajo na regijsko deponijo »Unično« v občini Hrastnik, kjer navedeno gospodarsko javno službo izvaja družba Ceroz d.o.o iz Hrastnika, katere soustanoviteljica je tudi občina Zagorje ob Savi. Ker javno podjetje Komunala d.o.o. Zagorje torej te javne službe ne izvaja več, je s tem dejstvom potrebno uskladiti tudi ustanovitveni akt. Ker gre za manjšo spremembo, je predlagala občinskemu svetu, da ga sprejme.

**Odbor za okolje in prostor** je gradivo obravnaval in predlaga občinskemu svetu, da ga sprejme.

Člani občinskega sveta so nato **SOGLASNO** sprejeli naslednji

**SKLEP**:

1. Sprejmejo se spremembe Odloka o preoblikovanju javnega komunalnega podjetja Zagorje ob Savi p.o. v družbo z omejeno odgovornostjo d.o.o. z enim družbenikom (Uradni vestnik Zasavja, št.9/94, 20/94, 10/98, Uradni list RS, št.39/06, 19/07) po skrajšanem postopku.
2. Odlok o spremembah Odloka o preoblikovanju javnega komunalnega podjetja Zagorje ob Savi p.o. v družbo z omejeno odgovornostjo d.o.o. z enim družbenikom se objavi v Uradnem listu Republike Slovenije in prične veljati naslednji dan po objavi.

**K 9. točki**

**Predlog Odloka o preoblikovanju Javnega komunalnega podjetja Zagorje ob Savi,p.o. v družbo z omejeno odgovornostjo (d.o.o.) z enim družbenikom – uradno prečiščeno besedilo (UPB1)**

**Odbor za okolje in prostor** je gradivo obravnaval in predlaga občinskemu svetu, da ga sprejme.

Po obrazložitvi **Irene Drašlar, vodje oddelka za splošne zadeve**, so člani občinskega sveta brez razprave **SOGLASNO** sprejeli naslednji

**SKLEP**:

1. Kot nov splošni akt se po skrajšanem postopku sprejme uradno prečiščeno besedilo Odloka o preoblikovanju javnega komunalnega podjetja Zagorje ob Savi p.o. v družbo z omejeno odgovornostjo d.o.o. z enim družbenikom –uradno prečiščeno besedilo (UPB1).
2. Odlok o preoblikovanju javnega komunalnega podjetja Zagorje ob Savi p.o. v družbo z omejeno odgovornostjo d.o.o. z enim družbenikom – UPB1, se objavi v Uradnem listu Republike Slovenije in prične veljati naslednji dan po objavi.

**K 10. točki**

 **Predlog Odloka o spremembah in dopolnitvah Odloka o ravnanju s komunalnimi odpadki v Občini Zagorje**

**Irena Drašlar** je pojasnila, da je zaradi nove Uredbe o ravnanju z biološko razgradljivimi kuhinjskimi odpadki in zelenim vrtnim odpadom ( Uradni list RS, št. 39/2010), ki stopi v veljavo s 01.07.2011, nujno potrebna sprememba oziroma uskladitev veljavnega odloka. Odlok pa je potrebno novelirati tudi glede na prekrškovno zakonodajo.

**Odbor za okolje in prostor** je gradivo obravnaval in predlaga občinskemu svetu, da ga sprejme.

Razprave ni bilo.

Člani občinskega sveta so **SOGLASNO** sprejeli naslednji

**SKLEP:**

1. Sprejmejo se spremembe in dopolnitve Odloka o ravnanju s komunalnimi odpadki v občini Zagorje ob Savi (Uradni vestnik Zasavja, št.5/2002, 6/2003), po skrajšanem postopku.
2. Odlok o spremembah in dopolnitvah Odloka o ravnanju s komunalnimi odpadki v občini Zagorje ob Savi se objavi v Uradnem listu Republike Slovenije in prične veljati naslednji dan po objavi.

K 11. točki

Predlog Odloka o ravnanju s komunalnimi odpadki v Občini Zagorje ob Savi – uradno prečiščeno besedilo (UPB1)

Člani občinskega sveta so brez razprave SOGLASNO sprejeli naslednji

SKLEP:

1. Kot nov splošni akt se po skrajšanem postopku sprejme uradno prečiščeno besedilo Odloka o ravnanju s komunalnimi odpadki v občini Zagorje ob Savi –uradno prečiščeno besedilo (UPB1).
2. Odlok o ravnanju s komunalnimi odpadki v občini Zagorje ob Savi – uradno prečiščeno besedilo (UPB1), se objavi v Uradnem listu Republike Slovenije in prične veljati naslednji dan po objavi.

**K 12. točki**

**Predlog Pravilnika o spremembah in dopolnitvah Pravilnika o tarifnem sistemu ravnanja s komunalnimi odpadki in Priloge pravilnika o višini tarifnih postavk – cenika za obračun storitev ravnanja s komunalnimi odpadki v občini Zagorje ob Savi**

**Ivo Vrtačnik, vodja oddelka za gospodarske javne službe**, je uvodoma predstavil predlog pravilnika in sicer predlagane spremembe in dopolnitve Pravilnika o tarifnem sistemu vključujejo potrebne podlage za pričetek izvajanja javne službe zbiranja in odvoza bioloških odpadkov. V prihodnjih tednih bo javno podjetje Komunala d.o.o. pričelo obveščati občane in pridobivati povratne informacije občanov glede odločitve o zbiranju oziroma kompostiranju. Povratne informacije s strani občanov bodo osnova za nabavo ustreznega števila zabojnikov, njihovo pravočasno namestitev in določitev novega turnusa pobiranja bioloških odpadkov, mešanih odpadkov in ločenih frakcij

**Odbor za okolje in prostor** je gradivo obravnaval in predlaga občinskemu svetu, da ga sprejme.

Sledila je razprava.

**Janez Vidmar** je vprašal kako se bo zbiranje bioloških odpadkov izvajalo v blokih in kdo bo skrbel, da bodo res oddajali v zabojnike.

**Ivo Vrtačnik** je dejal, da bo zato skrbela redarska služba, povzročitelji bodo sankcionirani.

**Matjaž Pokorn** je dejal, da če prav razume, so pod biološke odpadke mišljeni vsi odpadki organskega izvora. Poudaril je, da se na podeželju veliko skuri vej in listja, zato bi morali sprejeti sklep, da veje in listje, ki se pograbi, ne bi kurili ampak odlagali na kompost.

**Župan** se je zahvalil kolegu Pokornu in dejal, da je to osveščenost oz. pristop k projektu in k

samega odnosa posameznikov.

**Sandi Grčar** je nato seznanil člane občinskega sveta z aktivnostmi, ki intenzivno potekajo okrog zbiranja odpadkov. Vsa gospodinjstva bodo pridobila navodila kako ravnati. Vsa gospodinjstva bodo dobila tudi 7-litrsko posodo za odpadke. Prepričan je, da bomo pravočasno pristopili k zbiranju bioloških odpadkov tudi v naši občini.

**Mitja Drobež** je vprašal, kako je glede plačila tega projekta.

**Ivo Vrtačnik** je pojasnil, da kalkulativni elementi še niso predstavljeni, ker so nekateri vprašljivi in niso poenoteni. To bo določila uredba o oblikovanju in merilih o oblikovanju cen.

**Marjana Mlinarič Pikelj, članica občinskega sveta z liste ZGN** je dejala, da že nekaj let ločujejo odpadke in na ta račun napolnijo en zabojnik. Zanima jo ali bo zato plačevala manj za ostale komunalne odpadke.

**Sandi Grčar** je odgovor, da bo znižanje cen za tiste, ki bodo kompostirali po sprejetju metodologije o oblikovanju cen komunalnih storitev, odpadke bo trenutno potrebno voziti v Celje, kjer pa je cena 106€/tono s prevozom.

**Janez Vidmar** je dejal, da je na račun ločevanja odpadkov manj odpadkov v posodi pa zato ni manjša cena.

**Sandi Grčar** je pojasnil, da se bo v prihodnje doma zbirala tudi embalažnina in na ekoloških otokih, ki jih je v celo občini 120, se bo zbiralo samo steklo in papir, vse ostalo se bo zbiralo doma, kar bo posledično pomenilo, povečano število prevozov javnega komunalnega podjetja.

**Marija Ribič članica občinskega sveta z liste ZGN**, je pozdravila ločeno zbiranje odpadkov in natančno in čitljivo napisan odlok, ni pa točno določeno v 16. členu odloka, kolikokrat tedensko je potrebno odvažati določene odpadke, manjkajo še plastenke in pločevinko in kosovni odpadki.

**Ivo Vrtačnik** je dejal, da se bo odlok še spreminjal, zaradi uredb, ki so v fazi osnutka.

**Sandi Grčar** je dejal, da je v osnutku uredbe napisano, naj bi se kosovni odpadki kontrolirano pobirali enkrat letno na klic od vrat do vrat, kar pomeni, da ko pokliče posameznik, pridejo komunalni delavci v roku štirinajstih dneh. Enkrat letno je ta storitev pripada brezplačna, naslednjič pa se že plača.

**Marija Ribič** je pohvalila Komunalo Zagorje in hitro odvoz odpadkov.

**Gregor Brinjevec** je apeliral, da odloke, ki bistveno vplivajo na življenje Zagorjank in Zagorjanov v bodoče ne sprejemamo v enofaznem postopku, saj ni mogoče o njih konstruktivno razpravljati.

Nadaljnje razprave ni bilo.

Člani občinskega sveta so **SOGLASNO** sprejeli naslednji

**SKLEP:**

1. Sprejmejo se spremembe in dopolnitve Pravilnika o tarifnem sistemu ravnanja s komunalnimi odpadki in Priloge pravilnika o višini tarifnih postavk-cenika za obračun storitev ravnanja s komunalnimi odpadki v občini Zagorje ob Savi – prečiščeno besedilo (Ur.list RS, št. 13/2004), po skrajšanem postopku.
2. Pravilnik o spremembah in dopolnitvah Pravilnika o tarifnem sistemu ravnanja s komunalnimi odpadki in Priloge pravilnika o višini tarifnih postavk-cenika za obračun storitev ravnanja s komunalnimi odpadki v občini Zagorje ob Savi, se objavi v Uradnem listu Republike Slovenije in prične veljati naslednji dan po objavi.

**K 13. točki**

**Predlog okvirnega programa dela Občinskega sveta Občine Zagorje ob Savi za leto 2011**

**Župan** je obrazložil, da na zahtevo članic in članov občinskega sveta je pripravljen predlog okvirnega programa dela občinskega sveta.

**Gregor Brinjevec, je v imenu Komisije za mandatna vprašanja, volitve in imenovanja** je pojasnil, da so strokovne službe pripravile nabor točk, v katerih bi se na letošnjih sejah predvidoma razpravljalo, s tem bodo tudi pripravljavci materiala pravočasno in kvalitetno pripravili gradiva za seje. Komisija predlaga članom občinskega sveta, da predlog okvirnega programa dela z možnimi dopolnitvami sprejmejo in v okviru svojih rednih aktivnosti uvrstijo tudi druge teme iz posameznih pristojnosti odborov in komisij.

Sledila je razprava.

Matjaž Pokorn je dal pobudo, da bi varčevali tudi z papirjem, kajti gradivo je objavljeno na občinskih spletnih straneh in ne vidi razloga, zakaj ga je potrebno pošiljati tudi po pošti.

Župan je pobudo pohvalil in dejal, da bodo člani občinskega sveta dobili prenosnike in bo delo preko elektronskega poslovanja.

Člani občinskega sveta so nato SOGLASNO sprejeli naslednji

SKLEP:

1. Občinski svet Občine Zagorje ob Savi je sprejel predlagani predlog okvirnega programa dela občinskega sveta za leto 2011, ki sta ga pripravila župan in občinska uprava, ki naj se dopolni z eventuelnimi predlogi odborov in komisij občinskega sveta. Odbori in komisije občinskega sveta naj svoje predloge posredujejo županu in občinski upravi najkasneje do prihodnje seje občinskega sveta, na kateri bo občinski svet sprejel dokončni program dela.

Ker je bil dnevni red izčrpan, je župan zaključil sejo. Seja je bila zaključena ob 19 uri 50 minut..

**Direktor občinske uprave: Župan**

**Brane OMAHNE, univ.dipl. zgod. in soc. Matjaž ŠVAGAN**

SEKRETAR